AfriSake bied suksesvolle inligtingsessies oor grondonteiening aan in Pretoria | Rekord Moot
Tech Thursday: 4 apps to protect your smartphone - 14 hours ago
AfriSake bied suksesvolle inligtingsessies oor grondonteiening aan in Pretoria
Suksesvolle sessies is alreeds in die Wes-Kaap, Oos-Kaap en Gauteng gehou.
Charles Castle van AfriSake tydens die inligtingsessie. Foto: Verskaf
’n Handleiding oor hoe om ’n eiendom onaanloklik te maak vir onteiening sonder vergoeding deur die staat, is maar een van verskeie aksies deur AfriSake tot hede in hierdie verband.
Dié handleiding bevat ook ’n kort uiteensetting van die verskil tussen grondgrype en -eise.
Die organisasie het ook, in samewerking met AfriForum, ’n reeks inligtingsessies oor onteiening sonder vergoeding van stapel gestuur vroeër hierdie maand.
Regs-en-beleidsanalis Armand Greyling sê die publiek se behoefte aan akkurate inligting oor die huidige proses om onteiening sonder vergoeding te wettig – soos op 27 Februarie deur die parlement goedgekeur – het AfriSake genoop om inligtingsessies hieroor in al nege provinsies aan te bied.
LEES OOK: NUUSFLITS: Gratis regshulp vir eerste slagoffer van grondonteiening
Hy sê die eerste drie suksesvolle sessies is reeds in die Wes-Kaap, Oos-Kaap en Gauteng gehou.
“Die inligtingsessies fokus hoofsaaklik op die verskillende vorme van onteiening wat die wysiging van artikel 25 van die Grondwet tot gevolg kan hê, asook op grondgrype en die implementering van ander wetgewing wat onteiening sonder vergoeding wettig sal maak,” sê Greyling.
Hy sê dié inligting is noodsaaklik om elke burger van Suid-Afrika in staat te stel om ingeligte besluite in hierdie verband te maak.
“AfriSake staan reeds alle vorme van grondonteiening teen en sal voortaan aktief deelneem aan enige openbare prosesse oor die wysiging van die Grondwet soos voorgestel deur die grondwetlike hersieningskommissie,” sê hy.
Greyling sê AfriSake versoek die publiek om ook aktief aan hierdie prosesse deel te neem sodat elkeen se stem gehoor kan word.
LEES OOK: Krisisplan vir grondonteiening in die Moot
AfriSake het ook:
– Enige AfriSake-lid uitgenooi om hulle te nader vir ’n toetssaak oor onteiening sonder vergoeding.
– ’n Nasionale inligtingsveldtog van stapel gestuur wat op 11 Mei 2018 tot ’n einde kom.
– Aan die openbare deelnameproses deelgeneem.
– Internasionale skakeling bewerkstellig.
– Met belanghebbende partye uit die burgerlike samelewing en politieke organisasies gekoördineer.
– Op regsaksie voorberei indien artikel 25 van die Grondwet gewysig word.
– Ander vryemarkorganisasies ondersteun om titelaktes aan begunstigdes te verskaf om eiendomsekerheid te bewerkstellig.
– Meer as 1 700 hektaar eiendom teen onwettige betreding en grondgrype te beskerm.
– Kommentaar op menig wetsontwerp ingedien wat teen die eiendomsbesit en -reg indruis.
– Twee groot grondeise, onderskeidelik in Pretoria-Noord en Gauteng-Suid, teengestaan.
– Interdikte bekom teen Black First Land First (BLF), EFF, Andile Mgxitma en Julius Malema om hulle te verbied om mense aan te hits om grond te gryp.
“Na afloop van die inligtingsveldtog sal AfriSake ongeveer 1 000 mense persoonlik toegespreek het,” sê Greyling.
“AfriSake en AfriForum hoop dat hierdie inligtingsessies mense met die nodige kennis en feite sal bemagtig sodat hulle tot die debat oor onteiening kan toetree.”
Besoek www.afrisake.co.za vir meer inligting.
Die grondwetlike hersieningskommissie se nasionale veldtog word in Mei 2018 van stapel gestuur.
LEES OOK: Grondwerklike Erkenning van Khoisan
Piet le Roux van AfriSake tydens die inligtingsessie. Foto: Verskaf
Ian Cameron van AfriForum tydens die inligtingssessie. Foto: Verskaf
NEWSFLASH: Metro cop injured in Moot accident
Attredgeville schools burglaries probed
Gauteng North’s underwater hockey players excel
NUUSFLITS: Lyk ontdek in die Moot
Pretorians urged to get flu vaccine ahead of ‘severe’ flu season
Three men nabbed for drugs in the west
COMPETITION: Win a fantastic hamper
Villieria-polisie maak weer skoon
Atteridgeville man arrested for rape, murder of boy (7)
NOTICE: Water supply interruption in Eersterust
AfriForum se Wes-Moot-buurtwag loods bewusmakingsaksie en massapatrollie